Vääveltrioksiid
Vääveltrioksiid ehk väävel(VI)oksiid (keemiline valem SO3) on ühest väävli ja kolmest hapniku aatomist koosneva molekuliga väävli kõrgeim oksiid, aatomite vahel on kovalentne polaarne side. Normaaltingimustel on see värvita vedelik lämmatava lõhnaga. Alla 16,9 °C temperatuuris ta tardub ja moodustab tahke SO3 modifikatsioonide segu. Vees lahustudes moodustab väävelhappe (H2SO4).